kalixlouiis/myanmar-wikipedia-corpus huggingface dataset:
ဂုဏ်ပြုခံရခြင်း ၂၀၂၁ ခုနှစ်၊ ဇန်နဝါရီလ ၄ ရက်နေ့တွင် ကာကွယ်ရေးဦးစီးချုပ်ရုံး၊ အရန်အင်အား ဒုတိယဗိုလ်ချုပ်ကြီး ရာပြည့်အား နိုင်ငံတော်သမ္မတ ဦးဝင်းမြင့်က ပြည်ထောင်စုစည်သူသင်္ဂဟဘွဲ့ ဖြစ်သော “စည်သူဘွဲ့” ကို ချီးမြှင့်ခဲ့သည်။
ဒုတိယဗိုလ်ချုပ်ကြီးသောင်းအေးသည် စစ်တက္ကသိုလ် အပတ်စဉ်(၂၀) ဗိုလ်လောင်းသင်တန်းမှ အရာရှိဖြစ်လာသူဖြစ်ပြီး အမှတ်(၂)စစ်ဆင်ရေးကွပ်ကဲမှုဌာနချုပ် စစ်ဆင်ရေးကွပ်ကဲရေးမှူး၊ အရှေ့ပိုင်းတိုင်းစစ်ဌာနချုပ်တိုင်းမှူး၊ အနောက်ပိုင်းတိုင်းစစ်ဌာနချုပ် တိုင်းမှူးတာဝန်များကို ထမ်းဆောင်ခဲ့သည်။
ယခုအခါ တပ်မတော်စစ်ဆေးရေး အရာရှိချုပ်အဖြစ် တာဝန်ထမ်းဆောင်လျက်ရှိသည်။
ဒုတိယဗိုလ်ချုပ်ကြီးဝင်းမြင့်သည် စစ်တက္ကသိုလ် အပတ်စဉ်(၂၀)သင်တန်းဆင်းဖြစ်သည်။
အမှတ်(၇၇)ခြေမြန်တပ်မ ဌာနချုပ် တပ်မမှူး၊ ရန်ကုန်တိုင်းစစ်ဌာနချုပ် တိုင်းမှူး တာဝန်များကို ထမ်းဆောင်ခဲ့ပြီး ယခုအခါတွင် စစ်ရာထူးခန့်ချုပ်တာဝန်ကို ထမ်းဆောင်လျက်ရှိသည်။
ဒုတိယဗိုလ်ချုပ်ကြီးဝင်းမြင့် (ငြိမ်း) ၊ စစ်ရေးချုပ် (ငြိမ်း)၊ နိုင်ငံတော်အေးချမ်း သာယာရေးနှင့် ဖွံ့ဖြိုးရေးကောင်စီ အတွင်းရေးမှူး-၃ (ငြိမ်း)ကို ဦးဘမော်၊ ဒေါ် အေးယုံတို့က ၁၉၃၈ ခုနှစ်၊ မတ်လ ၃၀ ရက်တွင် မန္တလေးတိုင်းဒေသကြီး မြစ်သားမြို့နယ် ၊ ဒါးရဲကောင်းရွာ၌ မွေးဖွားသည်။
ငယ်စဉ်က တက္ကသိုလ်ဝင်တန်းအထိ ပညာ သင်ယူခဲ့ပြီးနောက် ၁၄-၅-၁၉၅၆ ခုနှစ်တွင် တပ်မတော်သို့ဝင်ရောက်ကာ ဗိုလ်လောင်းသင်တန်း အမှတ်စဉ် ၂၈ သို့ တက်ရောက်သည်။
ထို့နောက် ၃၀ ၈-၁၉၆၁ တွင် ပြန်တမ်းဝင်အမှတ် ကြည်း-၈၈၀၉ ဖြင့် ဒုတိယဗိုလ်ဖြစ်လာသည်။
ဒုတိယဗိုလ်ချုပ်ကြီး ဝင်းမြင့်သည် စစ်လတ်အရာရှိသင်တန်း (၄ တပ်စုမှူး သင်တန်း (၂၉) သင်တန်း (၂ သင်တန်း (၉) ) ၊ ခြေလျင် ၊ တပ်တွင်းပညာပေး )၊ တပ်ခွဲမှူးအဆင့် အင်ဂျင်နီယာ ၊ ခြေလျင်တပ်ခွဲမှူးသင်တန်း (၄၉) ၊ တပ်ရေးဗိုလ်ကြီးသင်တန်း (၁၅ ပညာပေးသင်တန်း (၄၄ ) ၊ တိုင်းတပ်တွင်း ) နှင့် စစ်ဦးစီးတက္ကသိုလ်။
သင်တန်း (၃၅) သို့ တက်ရောက်ခဲ့သည် ၁၉၆၁ မှ ၁၉၆၂ ခုနှစ်အထိ ခလရ (၂၂ ဒုတိယဗိုလ် ၊ ၁၉၆၂ မှ ၁၉၆၇ ခုနှစ်အထိ ဗိုလ် ) တွင် ၊ ၁၉၆၇ မှ ၁၉၆၈ ခုနှစ်အထိ ဗိုလ် (ဗိုလ်ကြီး) ၊ ၁၉၆၈ မှ ၁၉၇၄ ခုနှစ်အထိ ခလရ (၂၂ ) ၌ပင် ဗိုလ်ကြီး၊ ၁၉၇၂ မှ ၁၉၇၆ ခုနှစ်အထိ ဗိုလ်ကြီး (ဗိုလ်မှူး) ၊ ၁၉၇၆ မှ ၁၉၈၁ ခုနှစ် အထိ ဗိုလ်မှူး၊ ၁၉၈၁ မှ ၁၉၈၅ ခုနှစ်အထိ ဒုတိယဗိုလ်မှူးကြီး ၊ ၁၉၈၅ မှ ၁၉၉ဝ ပြည့်နှစ်အထိ ဗိုလ်မှူးကြီး ၁၉၉ဝ မှ ၁၉၉၃ ခုနှစ်အထိ ဗိုလ်မှူးချုပ် ၁၉၉၆ ခုနှစ်အထိ ဗိုလ်ချုပ် ၊ ၊ ၁၉၉၃ မှ ၊ ၁၉၉၆ မှ ၂၀၀၁ ခုနှစ်အထိ ဒုတိယဗိုလ်ချုပ်ကြီးအဖြစ် စစ်ရေးချုပ်တာဝန်ကို ထမ်းဆောင်ခဲ့သည်။
ထို့နောက် နိုင်ငံတော်အေးချမ်း သာယာရေးနှင့် ဖွံ့ဖြိုးရေးကောင်စီအတွင်းရေးမှူး (၃) အဖြစ် ၉-၁၁- ၂၀၀၁ ခုနှစ်အထိ တာဝန်ထမ်းဆောင် ခဲ့သည်။
စစ်ရေးချုပ် (ငြိမ်း) ၊ နိုင်ငံတော်အေးချမ်း သာယာရေးနှင့် ဖွံ့ဖြိုးရေးကောင်စီအတွင်းရေးမှူး (၃ ) (ငြိမ်း)ဒုတိယဗိုလ်ချုပ်ကြီးဝင်းမြင့်သည် အသက် ၈ဝ နှစ်အရွယ် ၂၀၁၆ ခုနှစ်ဖေဖော်ဝါရီလ ၆ ရက်တွင် ရန်ကုန်မြို့၌ ကွယ်လွန်သည်။
ကွယ်လွန်ချိန်တွင် ဇနီး ဒေါ်ခင်ချိုဦးနှင့် သားသမီး သုံးဦး၊ မြေး ငါးဦး ကျန်ရစ် သည်။
၂၀၁၇မြန်မာ့စွယ်စုံကျမ်းနှစ်ချုပ်။
ဒုတိယဗိုလ်ချုပ်ကြီးကိုကိုသည် စစ်တက္ကသိုလ် အပတ်စဉ် ၁၉ ဗိုလ်လောင်းသင်တန်းမှ သင်တန်းဆင်းအရာရှိတစ်ဦးဖြစ်သည်။
အမှတ်(၁၁)ခြေမြန်တပ်မ ဌာနချုပ် တပ်မမှူး၊ တောင်ပိုင်းတိုင်းစစ်ဌာနချုပ် တိုင်းမှူးနှင့် အမှတ်(၃)စစ်ဆင်ရေးအထူးအဖွဲ့မှူး တာဝန်များကို ထမ်းဆောင်ခဲ့သည်။
၂၀၁၁ ခုနှစ် မတ်လ ၃၁ ရက်နေ့မှစတင်ကာ ဖွဲ့စည်းပုံအခြေခံဥပဒေအရ တပ်မတော်သားကိုယ်စားလှယ်အဖြစ် ပြည်ထောင်စုအစိုးရအဖွဲ့ ပြည်ထဲရေး ဝန်ကြီးဌာန ပြည်ထောင်စုဝန်ကြီးအဖြစ် ၂၀၁၆ မတ်လ ၃၀ ရက်နေ့အထိတာဝန်ထမ်းဆောင်ခဲ့သည်။
ဒုတိယဗိုလ်ချုပ်ကြီးသက်နိုင်ဝင်း သည် တပ်မတော်သားကိုယ်စားလှယ်အဖြစ် ပြည်ထောင်စုအစိုးရအဖွဲ့ နယ်စပ်ရေးရာ ဝန်ကြီးဌာန ဝန်ကြီးအဖြစ် ၂၀၁၃ ဖေဖော်ဝါရီလမှ ၂၀၁၅ ဩဂုတ် ၁၃ ရက်နေ့အထိ တာဝန်ထမ်းဆောင်ခဲ့သူ ဖြစ်သည်။
မော်လမြိုင်တက္ကသိုလ်မှ သိပ္ပံဘွဲ့(ဓာတုဗေဒ) ရရှိခဲ့ပြီး တပ်မတော် (ကြည်း) ဗိုလ်သင်တန်းကျောင်း ဗိုလ်လောင်းသင်တန်း အပတ်စဉ်(၅၆) (OTS အိုတီအက် အပတ်စဉ် ၅၆ )မှ သင်တန်းဆင်းအရာရှိတစ်ဦး ဖြစ်သည်။
ဝန်ကြီးသစ် ၂ ဦးခန့်ဖို့ သမ္မတ အဆိုပြု - BBC Burmese - မြန်မာ့ရေးရာ အမှတ်(၄၄)ခြေမြန်တပ်မ ဌာနချုပ် တပ်မမှူး၊ အရှေ့တောင်တိုင်းစစ်ဌာနချုပ် တိုင်းမှူးနှင့် အမှတ် (၄) စစ်ဆင်ရေး အထူးအဖွဲ့မှူး တာဝန်များကိုထမ်းဆောင်ခဲ့သည်။
ဗျူရို ၁၂၁ (မြောက်ကိုရီးယားအထွေထွေကင်းထောက်ဗျူရို၏ ယူနစ် ၁၂၁) သည် မြောက်ကိုရီးယားစစ်ဘက်၏ လျှို့ဝှက်ဆိုက်ဘာအေဂျင်စီတစ်ခု ဖြစ်သည်။
၎င်းသည် အထွေထွေကင်းထောက်ဗျူရို၏ ဆိုက်ဘာယူနစ်နှစ်ခု အနက်မှ တစ်ခုဖြစ်ပြီး အခြားတစ်ခုမှာ ဌာန အမှတ် ၉၁ ဖြစ်သည်။
ဆိုနီရုပ်သံသည် သူတို့၏ ကွန်ပျူတာများ တိုက်ခိုက်ခံရပြီးနောက် The Interview ရုပ်ရှင်ကို ရုံတင်ခြင်း ဖျက်သိမ်းသည့် ၂၀၁၄ခုနှစ် ဒီဇင်ဘာလမှစ၍ အေဂျင်စီ၏ လှုပ်ရှားမှုသည် ထင်ရှားလာခဲ့သည်။
ထိုဆိုက်ဘာတိုက်ခိုက်မှုအတွက် ဗျူရို ၁၂၁ ကို အပြစ်တင်ခဲ့ကြသည်။
မြောက်ကိုရီးယားဘက်ကမူ ထိုစွပ်စွဲချက်ကို ပယ်ချခဲ့သည်။
ရိုက်တာသတင်းဌာန၏ သတင်းများအရ ဗျူရို ၁၂၁ကို မြောက်ကိုရီးယားမှ အထူးချွန်ဆုံး ကွန်ပျူတာကျွမ်းကျင်ပညာရှင်များဖြင့် ဖွဲ့စည်းထားသည်။
မြောက်ကိုရီးယားဘက်မှ တိမ်းရှောင်လာသူများက အေဂျင်စီတွင် ကျွမ်းကျင်သူ ၁,၈၀၀ခန့်ရှိသည်ဟု ဆိုသည်။
ဗျူရိုမှ ဟက်ကာများသည် ပြုံယမ်းရှိ အော်တိုမေးရှင်းတက္ကသိုလ်မှ ဘွဲ့ရများအနက်မှ ရွေးချယ်ခြင်းခံထားရသူများ ဖြစ်ကြသည်။
ထိုကျွမ်းကျင်သူများသည် ကမ္ဘာအနှံ့တွင် တာဝန်ထမ်းဆောင်ချိန်တွင် ၎င်းတို့၏ မိသားစုများသည် အိမ်တွင် အထူးအခွင့်အရေးများကို ခံစားကြရသည်။
အေဂျင်စီ၏ လှုပ်ရှားမှုအများအပြားသည် ကိုရီးယားသမ္မတနိုင်ငံကို ဦးတည်ခဲ့သည်။
ဆိုနီကို တိုက်ခိုက်မှုမတိုင်မီက အေဂျင်စီသည် တောင်ကိုရီးယားနိုင်ငံရှိ ကွန်ပျူတာ ၃၀,၀၀၀ကျော်ကို တိုက်ခိုက်ခဲ့ပြီး ဘဏ်များ၊ ရုပ်သံလွှင့်ကုမ္ပဏီများနှင့် တောင်ကိုရီးယားသမ္မတ ဖတ်ကွန်းဟယ်၏ ဝဘ်ဆိုဒ်တစ်ခုလည်း ထိခိုက်စေခဲ့သည်။
၂၀၁၃ခုနှစ်က တောင်ကိုရီးယားရှိ ထောင်ပေါင်းများစွာသော စမတ်ဖုန်းများတွင် အန္တရာယ်ရှိသော ဂိမ်းပရိုဂရမ်များ ပျံ့နှံ့စေခဲ့မှုအတွက် ၎င်းတွင် တာဝန်ရှိသည်ဟု ယူဆကြသည်။
ဗြိတိသျှ ပင်လယ်ရပ်ခြား နယ်မြေ ၁၄ ခုသည် ယူနိုက်တက်ကင်းဒမ်းနိုင်ငံ၏ အချုပ်အခြာအာဏာပိုင်နယ်မြေများ ဖြစ်ကြသည်။
ယခင် ဗြိတိသျှအင်ပါယာ၏ လက်အောက်ခံ နယ်မြေများဖြစ်ကြပြီး လွတ်လပ်ရေးရယူခြင်းမရှိပဲ ဗြိတိသျှနယ်မြေများအဖြစ် တည်ရှိနေကြသည်။
တစ်နယ်မြေချင်းစီ၌ အုပ်ချုပ်သူရှိသော်လည်း ဘုရင် ချားလ်စ် ဝေလမင်းသား သည် နိုင်ငံ့ဦးသျှောင်ဖြစ်သည်။
ဗြိတိသျှ ပင်လယ်ရပ်ခြား နယ်မြေ (British Overseas Territory) ဟူသည့် အမည်ကို "၂၀၀၂ ခုနှစ် ဗြိတိသျှ ပင်လယ်ရပ်ခြား နယ်မြေများ အက်ဥပဒ"အရ British Dependent Territory ကို ပြောင်းလဲခေါ်ဆိုခဲ့ခြင်းဖြစ်သည်။
United Kingdom Overseas Territories (UKOTs) ဟုလည်းသိကြသော British Overseas Territories (BOTs) များသည် United Kingdom နှင့် ဖွဲ့စည်းပုံအခြေခံဥပဒေနှင့် သမိုင်းဝင်ဆက်စပ်မှုရှိသော နယ်မြေ ဆယ့်လေးခုဖြစ်သည်။
၎င်းတို့သည် ယခင်ဗြိတိသျှအင်ပါယာ၏ နောက်ဆုံးအကြွင်းအကျန်များဖြစ်ပြီး ယူနိုက်တက်ကင်းဒမ်းကိုယ်တိုင်က အစိတ်အပိုင်းတစ်ခုအဖြစ် မပါဝင်ပါ။
အမြဲတမ်းနေထိုင်နေသော နယ်မြေများသည် ပြည်တွင်း၌ ကိုယ်ပိုင်အုပ်ချုပ်ခွင့်ရရှိပြီး ကာကွယ်ရေးနှင့် နိုင်ငံခြားဆက်ဆံရေးအတွက် ဗြိတိန်က တာဝန်ယူထားသည်။
နယ်မြေသုံးခုကို စစ်တပ် သို့မဟုတ် သိပ္ပံပညာရှိ ပုဂ္ဂိုလ်များ၏ အကူးအပြောင်း လူဦးရေအရ အဓိကအားဖြင့် သို့မဟုတ် တစ်ခုတည်းသာ နေထိုင်ကြသည်။
ကျန်တစ်ခုသည် ကိုယ်ပိုင်အုပ်ချုပ်ခွင့်မရှိသော နယ်မြေများအဖြစ် ကုလ အထူးကော်မတီက စာရင်းသွင်းထားသည်။
ဆယ့်လေးနေရာလုံးတွင် ဗြိတိသျှဘုရင်မင်းမြတ်သည် နိုင်ငံတော်၏ အကြီးအကဲဖြစ်သည်။
ဤဗြိတိန်အစိုးရ၏တာဝန်ဝတ္တရားများသည် နိုင်ငံခြားရေးနှင့်ဓနသဟာယရုံး၏ဌာနအသီးသီးတွင်တာဝန်ပေးအပ်ပြီးပြောင်းလဲနိုင်သည်။
နယ်မြေများရှိ ခန့်မှန်းခြေလူဦးရေမှာ ၃၅၀၀၀၀ ခန့်ဖြစ်ကာ ကုန်းမြေဧရိယာစုစုပေါင်းမှာ ၆၆၇,၀၁၈ စတုရန်းမိုင် (၁,၇၂၇,၅၇၀ စတုရန်းကီလိုမီတာ) ဖြစ်သည်။
လက်ရှိ ပင်လယ်ရပ်ခြား နယ်မြေများ ဗြိတိသျှ ပင်လယ်ရပ်ခြား နယ်မြေ ၁၄ ခုမှာ : အလံ တံဆိပ် အမည် တည်နေရာ ဆောင်ပုဒ် ဧရိယာ(စတုရန်းကီလိုမီတာ) လူဦးရေ မြို့တော် 80px center|x40px အက်ခရိုတီရီနှင့် ဒက်ခရီလီယာ မြေထဲပင်လယ် (ဆိုက်ပရပ်စ်) ၂၂၅ ၁၄,၀၀၀ (ဗြိတိသျှ စစ်ဝန်ထမ်း တစ်ဝက်ခန့်); အက်ပီစကိုပီ တပ်မြေ 80px 40px အန်ဂီလာ ကာရစ်ဘီယံ နှင့် မြောက်အတ္တလန္တိတ်သမုဒ္ဒရာ Strength and Endurance ၉၁ ၁၃,၅၀၀တောင်ကြားမြို့ 80px 40px ဗမျူဒါး မြောက်အတ္တလန္တိတ်သမုဒ္ဒရာ Quo fata ferunt (လက်တင်ဘာသာ: "Whither the Fates carry [us]") ၅၄ ၆၄,၀၀၀ (၂၀၀၇ ခန့်မှန်း) ဟာမိတန်မြို့ 80px|border 40px ဗြိတိသျှ အန္တာတိက နယ်မြေ အန္တာတိက Research and discovery ၁,၇၀၉,၄၀၀ ဆောင်းရာသီ၌ ၅၀၊ နွေရာသီ၌ ၄၀၀ ကျော် ရိုသီရာ (အဓိက အခြေစိုက်စခန်း) 80px 40px ဗြိတိသျှ အိန္ဒိယသမုဒ္ဒရာ နယ်မြေ အိန္ဒိယသမုဒ္ဒရာ In tutela nostra Limuria (လက်တင်ဘာသာ: "Limuria is in our charge") ၄၆ အမေရိကန်နှင့် ယူနိုက်တက်ကင်းဒမ်း စစ်ဖက်ဆိုင်ရာ ဝန်ထမ်းများ ၃,၀၀၀ ခန့် ဒီယေဂိုဂါစီယာ (အခြေစိုက်စခန်း) 80px 40px ဗြိတိသျှ ဗာဂျင်အိုင်းလန်း ကာရစ်ဘီယံ နှင့် မြောက်အတ္တလန္တိတ်သမုဒ္ဒရာ Vigilate (လက်တင်ဘာသာ: "Be watchful") ၁၅၃ ၂၇,၀၀၀ (၂၀၀၅ ခန့်မှန်း) ရုတ်တောင်းမြို့ 80px center|x40px ကေမန်ကျွန်းစု ကာရစ်ဘီယံ နှင့် မြောက်အတ္တလန္တိတ်သမုဒ္ဒရာ He hath founded it upon the seas ၂၆၄ ၅၄,၈၇၈ ဂျော့ရှ်တောင်းမြို့ 80px 40px ဖော့ကလန်ကျွန်းစု တောင်အတ္တလန္တိတ်သမုဒ္ဒရာ Desire the right ၁၂,၁၇၃ ၂,၉၅၅ (၂၀၀၆ သန်းခေါင်စာရင်း) စတန်လီမြို့ 80px|border 40px ဂျီဘရော်လ်တာ အိုက်ဘေးရီးယန်း ကျွန်းဆွယ် (ဥရောပ) Nulli expugnabilis hosti (လက်တင်ဘာသာ: "No enemy shall expel us") ၆.၅ ၂၈,၈၀၀ (၂၀၀၅) ဂျီဘရော်လ်တာ 80px 40px မွန်ဆာရတ် ကာရစ်ဘီယံ နှင့် မြောက်အတ္တလန္တိတ်သမုဒ္ဒရာ ၁၀၁ ၄,၆၅၅ (၂၀၀၆ ခန့်မှန်း) ပလစ်မစ်မြို့ (မီးတောင်ကြောင့် စွန့်ပစ်ထား၊ မြို့တော်သစ်မှာ ဗရာဒမြို့ဖြစ်သည်။
) 80px 40px ပစ်ကိန်ကျွန်းစု ပစိဖိတ်သမုဒ္ဒရာ ၄၅(ကျွန်းစုအားလုံး) ၄၈ (၂၀၁၂) အာဒမ်စ်တောင်းမြို့ 80px 40px စိန့်ဟယ်လယ်နာ၊ အစန်းရှင်း နှင့် ထွစ်စတန်ဒါကူနှာ တောင်အတ္တလန္တိတ်သမုဒ္ဒရာ Loyal and Unshakeable ၄၂၀၅,၅၃၀ အားလုံး၄,၂၅၅ (စိန့်ဟယ်လယ်နာ တစ်ခုတည်း; ၂၀၀၈ သန်းခေါင်စာရင်း) ၁,၂၇၅ (အစန်းရှင်း နှင့် ထွစ်စတန်ဒါကူနှာ ; ခန့်မှန်း) ဂျိမ်းစ်တောင်းမြို့ 80px 40px 80px 40px Our faith is our strength 80px 40px တောင်ဂျော်ဂျီယာနှင့် တောင်ဆန်းဒဝစ်ကျွန်းများ တောင်အတ္တလန္တိတ်သမုဒ္ဒရာ Leo terram propriam protegat (လက်တင်ဘာသာ: "Let the lion protect his own land") ၄,၀၆၆Vital Statistics – SOUTH GEORGIA AND THE SOUTH SANDWICH ISLANDS . 22 January 1993. CIA WORLD FACTBOOK 1992 via the Libraries of the Univ. of Missouri-St. Louis.၉၉ (အမြဲတမ်းမဟုတ်) ကင်းအက်ဒဝက်ပွိုင့်မြို့ 80px တာ့ခ်နှင့် ကေးကို့စ်ကျွန်းများ လူကေရန် အာခီပဲလဂို နှင့် မြောက်အတ္တလန္တိတ်သမုဒ္ဒရာ "Beautiful by nature, clean by choice" ၄၃၀ ၃၂,၀၀၀ (၂၀၀၆ ခန့်မှန်းသန်းခေါင်စာရင်း) Cockburn Town ကိုးကား Category:ဗြိတိသျှ ပင်လယ်ရပ်ခြား နယ်မြေများ။
ဂျီဘရော်လ်တာ ကျောက်ဆောင် (Rock of Gibraltar) သည် အိုက်ဘေးရီးယန်း ကျွန်းဆွယ် (ဥရောပ၏ အနောက်တောင်ဖက်စွန်း) ပေါ်ရှိသော ဗြိတိသျှ ပင်လယ်ရပ်ခြား နယ်မြေ ဂျီဘရော်လ်တာတွင် တည်ရှိသော ထုံးကျောက်အငူကြီးတစ်ခုဖြစ်သည်။
Welcome To The Rock of Gibraltar! by costarsure.com ယင်းကျောက်ဆောင်၏ အမြင့်မှာ ၄၂၆ မီတာ (၁,၃၉၈ ပေ) ဖြစ်သည်။
ကျောက်ဆောင်၏ အပေါ်ဖက်သည် သဘာဝဘေးမဲ့တောဖြစ်ကာ Barbary macaque မျောက် အကောင် ၃၀၀ ခန့် ကျက်စားနေထိုင်သည်။
ဗြိတိသျှ အိန္ဒိယသမုဒ္ဒရာ နယ်မြေ (British Indian Ocean Territory (BIOT) သို့မဟုတ် ချာဂိုးကျွန်းများ) သည် အိန္ဒိယသမုဒ္ဒရာတွင်းရှိ ယူနိုက်တက်ကင်းဒမ်းနိုင်ငံ၏ ပင်လယ်ရပ်ခြားနယ်မြေတစ်ခု ဖြစ်သည်။
ဗြိတိသျှ အိန္ဒိယသမုဒ္ဒရာ နယ်မြေတွင် ချာဂိုးကျွန်းစုရှိ သန္တာကျွန်း ၇ ခုအပါအဝင် ကျွန်းငယ်ပေါင်း တစ်ထောင်ကျော်ခန့် ပါဝင်ဖွဲ့စည်းထားသည်။
စုစုပေါင်းကုန်းမြေဧရိယာမှာ ၆၀ စတုရန်းကီလိုမီတာ (၂၃ စတုရန်းမိုင်) ခန့်ရှိသည်။
အကြီးဆုံးနှင့် တောင်ဘက်အကျဆုံးကျွန်းမှာ ဒီယေဂိုဂါစီယာ ဖြစ်ကာ ၄၄ စတုရန်းကီလိုမီတာ (၁၇ စတုရန်းမိုင်) ကျယ်ဝန်းပြီး အမေရိကန်ပြည်ထောင်စုနှင့် ယူနိုက်တက်ကင်းဒမ်းတို့၏ တွဲဖက် စစ်အခြေစိုက်စခန်းတစ်ခုဖြစ်သည်။
ထိုကျွန်းမှာ ပုံမှန်ခရီးသွားများ၊ သတင်းသမားများနှင့် ယခင်ကနေထိုင်ခဲ့သူများကို ဝင်ခွင့်ကန့်သတ်ထားသော ကျွန်းဖြစ်သည်။
ကိုးကား ပြင်ပလင့်ခ်များ Category:ဗြိတိသျှ ပင်လယ်ရပ်ခြား နယ်မြေများ Category:အိန္ဒိယသမုဒ္ဒရာတွင်းရှိ ကျွန်းများ။
ဝီကီဝီကီဘတ်စ်ကား ဝီကီဝီကီဘတ်စ်ကားသည် ဟိုနိုးလူလူ အပြည်ပြည်ဆိုင်ရာလေဆိပ်တွင် အခမဲ့ ပြေးဆွဲနေသော လွန်းပျံယာဉ် ဘတ်စ်ကားဖြစ်သည်။
ဒေသစံတော်ချိန် နံနက် ၆ နာရီမှ ည ၁၀ နာရီအကြား လူနှင့် ဝန်စည်စလယ်များကို သယ်ဆောင်ပေးသော ယာဉ်ဖြစ်သည်။
ဟာဝေယံ ဘာသာစကားအရ "ဝီကီ" မြန်မြန်ဆန်ဆန်နှင့်၊ "ဝီကီဝီကီ" အလွန်လျင်မြန်တဲ့ အဓိပ္ပာယ် သက်ရောက်သည်။
ကိုးကား https://en.wikipedia.org/wiki/Wiki_Wiki_Shuttle Category:အများပြည်သူစီးကား။
သင်္ချာဘာသာရပ်နှင့် ပတ်သက်ပြီး နှံ့စပ်နက်ရှိုင်းသည့် အသိပညာရှိကာ ၎င်းပညာကို သင်္ချာဆိုင်ရာ ပြဿနာများနှင့် ပုစ္ဆာများ ဖြေရှင်းရန် အသုံးပြုသူကို သင်္ချာပညာရှင်ဟု ခေါ်ဆိုနိုင်သည်။
သင်္ချာဆိုသည်မှာ ပုံသဏ္ဌာန်များကို လေ့လာသော ပညာရပ်ဖြစ်သည်။
ပုံစံများ ဆိုသည်မှာ အရေအတွက် (ဂဏန်း) တို့နှင့် ၎င်းတို့နှင့် သက်ဆိုင်သော လုပ်ဆောင်ချက်များ၊ ၎င်းတို့ အချင်းချင်း ဆက်နွယ်နေမှုများ၊ ပေါင်းစပ်ခြင်းများနှင့် ၎င်းတို့၏အနှစ်သာရများ စသည်တို့သာ မက ထိုဂဏန်းများ သင်္ချာဆိုင်ရာ ရပ်ဝန်းများတွင် မည်သို့ တည်ရှိနေကြသည်၊ မည်သို့သော ပုံသဏ္ဌာန် ရှိသည်၊ မည်သို့ တိုင်းတာမည်၊ မည်သို့ ပုံစံပြောင်းလဲမည်၊ ယေဘုယျအားဖြင့် မည်သို့ သုံးသပ်မည် စသည်တို့ကို ဆိုလိုခြင်း ဖြစ်သည်။
သင်္ချာဘာသာသည် ရေတွက်ခြင်း၊ တွက်ချက်ခြင်း၊ တိုင်းတာခြင်း၊ နေရာ ဗက်တာ တို့၏ ရွေ့လျားမှုကို စနစ်တကျ လေ့လာခြင်း၊ ပုံဖော်ရန် ခက်ခဲသော ပုံသဏ္ဌာန်တို့၏ ရွေ့လျားမှုကို လေ့လာခြင်း စသည်တို့ မှ တဆင့် ၎င်းတို့နှင့် ဆက်စပ်နေသော အနှစ်သာရများကို ယုတ္တိဆန်ဆန် သုံးသပ်ခြင်းတို့မှ တဆင့် တိုးတက် ပြောင်းလဲလာသည်။
သင်္ချာပညာရှင်တို့သည် ထို ဆိုလိုချက်များကို စူးစမ့်လေ့လာပြီး ထိုမှတဆင့် ယူဆချက် အသစ်များကို ထွက်ပေါ်လာနိုင်ရန် ကြိုးပမ်းကြသည်။
သမိုင်းကြောင်း ရှေးဦးဆုံးလူသားမျိုးနွယ်တို့သည် မိမိတို့ပိုင်ဆိုင်ရာ တိရစ္ဆာန် အရာဝတ္ထုတို့ကို သစ်ပင် များပေါ်တွင် ခုတ်ထစ်မှတ်သားခြင်း၊ အမှတ်ခြစ်ပြုလုပ်ခြင်းတို့မှ တဆင့် အက္ခရာ ဂဏန်းတို့ ပေါ်ပေါက်ခဲ့သည်။
တရုတ်လူမျိုးနှင့် ဂရိလူမျိုးတို့သည် ရှေးအကျဆုံး သင်္ချာ ပညာရပ်ကို အသုံးပြုသူများဖြစ်ကြသည်။
ထင်ပေါ်ကျော်ကြား သင်္ချာပညာရှင်များ အောက်ပါတို့မှာ လူ့သမိုင်းတလျောက် ထင်ပေါ်ကျော်ကြားခဲ့သည့် သင်္ချာပညာရှင်များအနက်မှ အချို့ဖြစ်သည်။
ဤစာရင်းတွင် မပါသော်လည်း အရေးပါသည့်၊ ကျော်ကြားသည့် သင်္ချာပညာရှင်များစွာ ကျန်ရှိနေသေး၏။
လိုအပ်သည့် ပညာအရည်အချင်း လုပ်ငန်းဆောင်တာ အသက်မွေးဝမ်းကြောင်း အလုပ်အကိုင်များ သင်္ချာပညာရှင်များနှင့် ပတ်သက်သည့် အဆိုအမိန့်များ အမျိုးသမီး သင်္ချာပညာရှင်များ သင်္ချာဆိုင်ရာ ဆုတံဆိပ်များ မှတ်စု အညွှန်း ကိုးကား Category:သင်္ချာ Category:သင်္ချာ_ပညာရှင်များ။
ဤစာမျက်နှာသည် သင်္ချာ ပညာမှ ထောင့်မှန်တြိဂံအကြောင်းဖြစ်သည်။
ရာရှင်နယ်ကိန်း (ခေါ်) အတိပြကိန်း (rational number) ဆိုသည်မှာ ကိန်းပြည့်တို့ဖြင့် အပိုင်းကိန်း အနေနှင့် အတိအပ ဖော်ပြနိုင်သော ကိန်းကို ခေါ်သည်။
အပိုင်းကိန်း တွင် a သည် ကိန်းပြည့်ပိုင်းဝေ (integer numerator) ဖြစ်ပြီး၊ b သည် သုညမဟုတ်သော ကိန်းပြည့်ပိုင်းခြေ (nonzero integer denominator) ဖြစ်သည်။
သာဓကဆိုရသော် ၁/၃၊ ၇/၈၊ -၁/၂ စသည်တို့မှာ ရာရှင်နယ် (ဝါ) အပိုင်းကိန်းများ ဖြစ်ကြသည်။
ပိုင်းခြေ သုညမဖြစ်ရခြင်းမှာ အရေးကြီးသည့် ကန့်သတ်ချက်ဖြစ်သည်။
မြန်မာဘာသာဖြင့် ရေရွတ်သောအခါ ၁/၃၊ ၇/၈ နှင့် -၁/၂ တို့ကို "သုံးပုံ၊ တစ်ပုံ၊" "ရှစ်ပုံ၊ ခုနစ်ပုံ၊" "အနှုတ် နှစ်ပုံ၊ တစ်ပုံ၊" စသည်ဖြင့် ပိုင်းခြေကိန်းကို ဦးစွာ ရေရွတ်ရသည်။
သို့ရာတွင် အနှုတ်ကိန်းကို ပိုင်းဝေမှာထား၍ ရေးခြင်းက ပို၍တွင်ကျယ်သည်။
Weisstein, Eric W. "Rational Number." From MathWorld--A Wolfram Web Resource. ကိုးကား Category:သင်္ချာ။
လူတို့ နိစ္စဓူဝ ထိတွေ့ရင်းနှီးမှု အများဆုံး ကိန်းအမျိုးအစားမှာ သဘာဝကိန်းများ (natural numbers) ဖြစ်သည်။
အချို့သင်္ချာသမားနှင့် စာအုပ်စာတမ်းများ (သာဓက၊ ဘိုဘာကီ ၁၉၆၈Bourbaki, N. Elements of Mathematics: Theory of Sets. Paris, France: Hermann, 1968. နှင့် ဟဲမော့ ၁၉၇၄Halmos, P. R. Naive Set Theory. New York: Springer-Verlag, 1974. )Weisstein, Eric W. "Natural Number." From MathWorld--A Wolfram Web Resource.တွင် သုညကို သဘာဝကိန်းဟု သတ်မှတ်ပြီး ကျန်အချို့က သုညကို သဘာဝကိန်းအဖြစ် မသတ်မှတ်ပါ။
တစ်ထက်ကြီးသော အပေါင်းကိန်းပြည့်တစ်ခုသည် ၎င်းကိန်းပြည့်ကိုယ်တိုင်နှင့် ကိန်းပြည့် ၁ မှအပါး အခြားဆခွဲကိန်းမရှိပါက ၎င်းကိန်းပြည့်ကို သုဒ္ဓကိန်းပြည့်ဟု အများအားဖြင့် ခေါ်ကြသည်။
သုဒ္ဓကိန်းများကို သင်္ချာသန့်သန့်နယ်ပင်တွင်သာမက အသုံးချသင်္ချာ၊ သိပ္ပံနှင့် နည်းပညာ စသည့် ဘာသာရပ် နယ်ပယ်အသီးအသီးတို့တွင် တွေ့နိုင်သည်။
ဤစာမျက်နှာမှာ သင်္ချာဘာသာရပ်ရှိ ကိန်းရင်းများ (algebraic numbers) များအကြောင်းရေးရန်ဖြစ်သည်။
ကိန်းရင်းမဟုတ်သော ကွန်ပလက်စ်ကိန်းများကို ကိန်းလွန်များ (transcendental numbers) ဟုခေါ်သည်။
တစ်နည်းဆိုရသော် ကိန်းပြည့်အမြှောက်ကိန်းသက်သက်ပါ ပိုလီနိုမီရယ် ညီမျှခြင်းတစ်ခု၏ အဖြေအဖြစ် ဖော်ပြ၍မရသော ကွန်ပလက်စ်ကိန်းများကို ကိန်းလွန်များဟု ခေါ်သည်။
သာသနာတော် (၆၀၀)ကျော် (၇၀၀) နှစ်ခန့်တွင် သီဟိုဠ်ကျွန်း ဘူမိရာဇာမင်းလက်ထက် ရဟန်းတော်တို့သည် အလဇ္ဇီသာ များသဖြင့် ပရိမဏ္ဍလ သုပ္ပဋိစ္ဆန္န သိက္ခာပုဒ်တော်များကို အလေးအမြတ် မပြုကြ၊ တရားတော်နှင့် မညီညွတ် အဝတ်အရုံ ဖေါက်ပြန်၍ ဦးထုပ်ဆောင်းခြင်း၊ ရင်စည်းခြင်း စသော မလျောက်ပတ်သော အမှုကို ပြုကျင့်ကြကုန်၏။
ဦးထုပ်ဆောင်းခြင်း၊ ရင်စည်းခြင်း စသော မလျောက်ပတ်သော အမှုသည် ပရမတိလောကမင်း လက်ထက် ယိုဒယားပြည် (ထိုင်း)သို့ ရောက်လေသည်။
(ယခုအချိန်ထိ ထိုင်း ရဟန်းတော်များ ရင်စည်းလျက်ရှိသည်)။
သက္ကရာဇ် ၉၀၀ ပြည့်လောက်က မင်းတရား တပင်ရွွှေထီး ယိုဒယားကို အောင်မြင်သောအခါ ဆင် မြင်း ဗိုလ်ပါ မှစ၍ ထုတ်ယူခဲ့ရာတွင်၊ ရင်စည်း ရဟန်းတော်များ ပါလာသည်။
ထိုအခါမှစ၍ ရင်စည်း ရဟန်းတော်များ ဟံသာဝတီ သို့ရောက်သည်။
မဟာ သံဃရာဇာ မွန်ဆရာတော် အရှင်သဒ္ဓမ္မပါလ နှင့် တရားဆွေနွေး မေးမြန်းကြလျင်၊ သဘာဂမတူ အယူကွဲပြား ကြသည်ဖြစ်၍ ကံကြီး ကံငယ် မစပ်ယှက် ဂိုဏ်းသီး ဂိုဏ်းခြား ထားလေသည်။
သက္ကရာဇ် ၉၇၄ နှစ်လောက် ရောက်သောအခါ၌လည်း သန်လျင်စား ပေါ်တူဂီ လူမျိုး ငဇင်ကာ နှင့်အလိုက်သင့် ပေါင်းသင်း၍ နေကြသော သီဟိုဠ်သား အလဇ္ဇီ ဒုဿီလတို့သည်လည်း ဦးထုပ် ဆောင်ခြင်း သင်္ကန်း နောက်လှန် ဦးခေါင်းခြုံဝတ်ခြင်း ရင်စည်းခြင်း ဘရင်ဂျီ ဘုန်းကြီးများကဲ့သို့ တရပတ်ကိုင်ခြင်း အရက်သောက်ခြင်း စသည်တို့ကို ပြကြကုန်သည်။
၎င်းတို့ကို အတုလိုက်သော အဓမ္မဝါဒီ အလဇ္ဇီိတို့သည် ဟံသာဝတီကစ၍ ပွားများဆင်းသက်လာလေသည်။
၎င်းအဓမ္မဝါဒီ တို့၏ အလေ့အကျင့်မျိုးတို့သည် တစတစ ကြီးပွါ၍ မြန်မာနိုင်ငံတော် တဝှမ်းလုံး ပြန့်နှံ့လေသည်။
သက္ကရာဇ် ၁၀၅၀ ကျော်အခါ ကာလ သမယ လောက် တွင် ညောင်ရွှေကျေး ညောင်ဝန်းသားဖြစ်သော အရှင်ဝိစိတ္တာလင်္ကာရ မထေရ်သည် ပိဋကတ်စာပေ နှံ့စပ်၍တက်ရည် လိမ္မာရည်နှင့် ပြည့်စုံပြီး ဖြစ်ရကား၊ တောင်ငူမြို့ အရညဝါသီ တောကျောင်းနေတော်မူ၏၊ ထိုအခါ ငယ်ရွယ်စဉ်အခါက စာပေ သင်ကြားဘက် ဖြစ်ကြကုန်သော ငမြာ အရှင်ပညာသာရ၊ နောင်ဘ အရှင်စန္ဒမဥ္မူ၊ မောဂ္ဂလာန် အရှင်ဓမ္မနန္ဒ၊ ငရံအို အရှင်ကုဏ္ဍလ၊ မိုးကောင်း အရှင်အဂ္ဂဧသိ၊ တုံရွာ အရှင်ဂုဏသီရိ ခြောက်ပါးတို့သည် ဝိနည်းတရားတော် ရှိသည့်အတိုင်း ကျင့်ဆောင်လိုကြသည်ဖြစ်၍ ကျမ်းဂန်းတရား ဆွေးနွေးအံ့သောငှါ၊ တောင်ငူ အရှင်ဝိစိတ္တာလင်္ကာရ ထံသို့ ရောက်ကြလျင်၊ ဆရာတော်က “ငါရှင်တို့လည်း ကျမ်းဂန်သင်ဘူးသည်ချည်း ဖြစ်သည်။
အခုကာလ သာမဏေတို့သည် ကိုယ်ရုံကို ရင်စည်းဖွဲ့၍ မြို့တွင်း ရွာတွင်းသို့ ဝင်ကြသည်၊ ၎င်းအလေးကျင့်သည် ကျမ်းဂန်နှင့် ညီ မညီ သင့် မသင့်ကို စာပေကို ကြည့်ရှု့ ဆင်ခြင်ကြဦး” ဟုမိန့်တော်မူသဖြင့် ၂နှစ်ပါတ်လုံး စာပေကျမ်းဂန် ကြည့်ရှု့ စိစစ်ကြပြီးလျှင် “အလဇ္ဇီတို့၏ အလေအကျင့် ဖြစ်သော ဦးထုပ်ဆောင်းခြင်း ရင်စည်းဖွဲ့ခြင်း တို့သည် ဝိနည်း ပါဠိ အဋ္ဌကထာ ဋီကာတို့နှင့် မညီ။
ပါဠိ အဋ္ဌကထာ ဋီကာ လာရှိသည့်အတိုင်း ငါတို့ ကျင့်တော့မည်” ဟု ကတိကဝတ်ပြုကြပြီးလျင်၊ အသီးအသီး မိမိတို့၏ ရပ်ရွာဌာနေသို့ ပြန်ရောက်ကြလျင်၊ ရှေးအာစရိယဝါဒ အလေ့အကျင့်ကို စွန့်ပစ်ကြ၍၊ ထေရဝါဒ ဖြစ်သော ပါဠိ အဋ္ဌကထာလာတိုင်း ကျင့်ဆောင်ကြကုန်သည်။
တုံရွာ အရှင်ဂုဏသီရိ မူကား ရပ်ရွာသို့ရောက်လျင်၊ “ကျမ်းဂန် အရှိတိုင်း ကျင့်လိုသည်” ဟု တပည့်ကြီး ရှင်ဝိမလာစာရအား ပြောကြားတိုင်ပင်ရာ “အိုးစရည်းကြီး လုပ်ပြီးမှ အိုးငယ် ခွက်ငယ် လုပ်ပြန်မည် ဟုဆိုသည့် အရာသည် မသင့်မလျော်” ဟုဆိုသော ရှင်ဝိမလာစာရ၏ စကားကို နာယူ၍၊ အထက်ပါ ခြောက်ပါး၏ ဆုံးဖြတ်ချက် ကတိကဝတ်ကို ဖျက်၍ တပည့်သာမဏေတို့ကို ဦးထုပ်မဆောင်းစေဘဲ အပေါ်ရုံ သင်္ကန်းကို ဒုကုဋ် ကဲ့သို့ ခေါက်စေ၍ လက်ဝဲ ပခုံးထက်၌ ရှေ့နောက် တွဲရရွဲ ချ၍ တင်စေပြီးလျင်၊ သင်္ကန်းပမာဏ မလောက်သော ဖန်ရည်စွမ်းသော ဖျင် နံငယ် တစ်ခုကို အတွန့် အတွန့် ခေါက်လိပ်၍ ရင်စည်း ဖွဲ့ချည်ပြီးလျင် မြို့တွင်း ရွာတွင်းသို့ ဝင်စေသည်၊ ဤတုံရွာ အရှင်ဂုဏသီရိ ကို အစွဲပြု၍ “ဒုကုဋ်တင် တုံဂိုဏ်း” ဟုပေါ်ပေါက် လာသည်။
ထိုအခါကာလက မြန်မာနိုင်ငံတွင် “ဂါမဝါသီ ဦးထုပ်ဆောင်းဂိုဏ်း၊ ဒုကုဋ်တင် ရင်စည်း တုံဂိုဏ်း၊ အရညဝါသီ တောနေဂိုဏ်း” ဟု ဂိုဏ်း ၃မျိုး ထင်ရှား ကွဲပြားကြလေသည်။
ဆင်ဖြူရှင်မင်း လက်ထက် သက္ကရာဇ် (၁၀၆၀)လောက်တွင် ၀ဏ္ဏဗောဓန သတ်အင်း ကျမ်းပြု အရှင်ဥက္ကံသမာလာ အမှူးရှိသော အရုံဂိုဏ်း သံဃာတော်တို့က ဓမ္မ ဝိနယ နှင့်အညီ ပထမ အကြိမ် ပြောဆိုသော်လည်း အလဇ္ဇီ အသင်းအပင်း အားကြီးသောကြောင့် ဦးထုပ်ဆောင်း ရင်စည်း အလေ့ကျင့် မပျောက်ကွယ်။
သက္ကရာဇ် (၁၀၉၅) ခုနှစ်မှာ မင်း အဖြစ်သို့ရောက်သော ဟံသာဝတီရောက် မင်းတရားကြီးလက်ထက် အဘိဓာန် နိဿရည်း စသော ကျမ်းပြု အောင်ကျောင်စံထား ဆရာတော် အရှင်ဉာဏဝရ အမှူးရှိသော အရုံဂိုဏ်း ဆရာတော်တို့က ဒုတိယ အကြိမ် စာပေကျမ်းဂန် နှင့်အညီ ပြောဆိုပါသော်လည်း၊ ဝိနည်းမှန်း မသိရှာသော ရာဇဝလ္လဘ မင်းဆရာ ဝိနည်းဓိုရ် အောင်မြေရွွှေဘုံ ဆရာတော်ကြောင့် အမှု မပြီးပြတ်ပေ။
အမှုမပြီးပြတ်မီအတွင်း မိုးထိကျောင်းနေ ဂါမဝါသီ ဦးထုပ်ဆောင်းဂိုဏ်း ရှင်သာသနာလင်္ကာရ ဆရာတော်က “ကျမ်းဂန်ထွေထွေ ထူးထူး ပြဆိုရမည့် အရာမဟုတ်ပေ၊ ရှေး ပဝေသဏီ အဆက်ဆက်က ဆင်းသက်ခဲ့သော အရာဖြစ်၍ ပကတိအတိုင်း ဦးထုပ်ဆောင်း နှင့် နေထိုင်သင့်ကြောင်း” ဟံသာဝတီမင်းထံ စာဆက်သွင်းသောကြောင့် မင်း အာဏာဖြင့် တောနေ အရုံဂိုဏ်း တုံဂိုဏ်း နှစ်ဦးနှစ်ဘက်လုံးပင် ဦးထုပ်ဆောင်း ပြန်ချေသည်၊ ထေရဝါဒ လဇ္ဇီပေသလ သီလဝန္တ ဝိနယဂရုက ဖြစ်တော်မူကြကုန်သော အချို့သော အရုံဂိုဏ်း ဆရာတော်ကြီးတို့သည် အဝမြို့တော် မှ ဖဲခွါ၍ တောကျေးလက်သို့ ကြွသွားကြပြီးလျင် ဦးထုပ်ကို ဆုပ်ဖဲ့၍ ဝိနည်းတော်နှင့် အညီ နေထိုင် သီတင်းသုံးတော်မူကြသည်။
သက္ကရာဇ် (၁၁၁၃) ခုနှစ် မင်းနှင့်တကွ အဝမြို့ကို ရာမညမင်းက သိမ်းယူပြီးနောက်၊ သက္ကရာဇ် (၁၁၁၅) ခုနှစ်မှာ မင်းအဖြစ်သို့ ရောက်သော ရတနာသိင်္ဃ အလောင်းမင်းတရား မင်းကြီးကလက်ထက်သို့ ရောက်သောအခါ တုံရွာ အရှင်ဂုဏသီရီ၏ အဆက်နွယ်ဖြစ်သော အတုလယသံဃရာဇာ ဆရာတော်က ဘုရင်မင်းတရားကြီးအား စူဠဂဏ္ဍိကျမ်း နှင့်အညီ ဥရ ဗန္ဓန ဒုကုဋ်တင် ရင်စည်းဂိုဏ်းသာ မှန်ကန်ကြောင်း စာဆက်သွင်းသောကြောင့်၊ “သုံးဂိုဏ်း သုံးသွယ် အကွဲအပြား မရှိစေနှင့် ဒုကုဋ်တင် ရင်စည်း အနွယ်ချည်း ဖြစ်စေ” ဟု မင်းအမိန့် အာဏာထုတ်ပြန်လေသည်တွင် “ဝိနည်းတရားတော် ရှိသည့်အတိုင်း ကျင့်လိုသည်” ဟူသော ထေရဝါဒ လဇ္ဇီ ပေသလ တောနေ အရုံဂိုဏ်း ဆရာတော်တို့၏ စကားကို ရွေနားတော် ကြားတော်မူပြန်လျင်၊ “သာသနာရေးကိစ္စ ထားဘိဦး၊ နိုင်ငံတော်ရေး ကိစ္စ ပြီးစေပြီးမှ စိစစ်တော်မူမည်” ဟု အမိန့်တော်မှတ်လေသည်။
သက္ကရာဇ် (၁၁၁၃) ခုနှစ် မင်းအဖြစ်သို့ ရောက်သော စဉ့်ကူးမင်း လက်ထက် ရုံသင့် တင်သင့် ကလဟ ဝိဝါဒ စကားဆိုကြသည် ကို ကြားတော်မူသဖြင့်၊ စလင်းမြို့ သီတင်းသုံးနေတော်မူသော သာသနသုဒ္ဓိဒီပက ကျမ်းပြုဆရာတော် အရှင်နန္ဒမာလာ ကို ရွှေမြို့တော်သို့ ပင့်၍၊ မင်းကြီးသည် အသောကမင်း အရှင်မောဂ္ဂလိပုတ္တတိဿ မထေရ်ထံ အယူဝါဒ မှန် မမှန် သင်ကြား နည်းယူသကဲ့သို့၊ ဘုရင်ကိုယ်တော်တိုင် ပါဠိ အဋ္ဌကထာ ဋီကာ တို၏ သဘောယုတ္တိ နှိုင်းညှိ ဆင်ခြင်ခြင်းကို သင်ယူတော်မူပြီးနောက်၊ သုဓမ္မာ သဘင်ကြီးဝယ် လကျ်ာဘက်က ဒုကုဋ်တင် ရင်စည်း တုံဂိုဏ်း အကြီးမူးဖြစ်သော တောင်ဘီလူး ဆရာတော် ရှင်နန္ဒမေဓာ အစရှိသော မထေရ်တို့ကို နေစေ၍၊ ထေရဝါဒ ရုံဂိုဏ်း အကြီးမှူးဖြစ်သော မင်းအို အရှင်ဂုဏလင်္ကာရ အစရှိသော မထေရ်တို့ကို လက်ဝဲဘက်ကနေစေ၍၊ ပါဠိ အဋ္ဌကထာ ဋီကာ လာရှိတိုင်း ပြဆိုကြစေရာ၊ နောက်ဆုံး၌ တုံဂိုဏ်း ဆရာတော်တို့က မိမိတို့၏ အယူဝါဒ အလေ့အကျင့်သည် ပါဠိ အဋ္ဌကထာ ဋီကာ တို့၌ လာသည် မဟုတ်ပါ၊ စူဠဂဏ္ဍိကျမ်းကို စွဲ၍ ဆရာအစဉ်အဆက်တို့၏ အလေ့အကျက်မျှသာ ဖြစ်ပါတော့သည် ဟု ဝန်ချရလေသဖြင့်၊ သက္ကရာဇ် ၁၁၄၂ ခုနှစ် ဂါမပဝေသန အရာ၌ ရဟန်း သာမဏေ မကွဲမပြား တချက်တည်းပင် နှစ်ဘက် သင်္ကန်းရုံ ဆုံးမပြသတော်မူရမည် ဟု ဘုရင်မင်းမြတ်က အမိန့်တော် ပြန်တမ်း ထုတ်တော်မူသည်။
၎င်း စဉ့်ကူးမင်း နတ်ရွာစံတော်မူပြီးနောက် ကာလ၌ ရင်စည်းဒုကုဋ်တင် တုံဂိုဏ်း ဝင် ဆရာတို့သည် ရှေး ဂါမဝါသီ ဦးထုပ်ဆောင်းဂိုဏ်းဝင် အဆက်အနွယ် တို့နှင့် ပူးပေါင်း စည်းလုံးကြပြီးလျှင် မိမိဝါဒ မပျက် ကျင့်မြဲ ဝတ်မြဲ ဝတ်ကြပြန်လေသည်။
သက္ကရာဇ် (၁၁၁၃) ခုနှစ် မင်းအဖြစ်သို့ ရောက်သော အမရပူရမြို့တည် ဘိုးတော် ဗဒုံမင်းတရားကြီးသည် သာသနာတော်၏ အညစ်အကြေး မစင်ကြယ်သေးသည်ကို မြင်တော်မူသဖြင့်၊ ပညာရှိ သုခမိန် တွင်းသင်းဝန် ဦးညို ကိုအမှူးထား၍ မင်း မှူးမတ်များကို အတင်ဂိုဏ်း အရုံဂိုဏ်းဝင် ဆရာတော်တို့၏ ကျောင်းစေ့အောင် သွား၍ လျောက်ထား မေးမြန်း စစ်ဆေး ပါဠိသာဓက ကိုဆောင်စေရာ အတင်ဂိုဏ်း ဆရာတော်တို့၏ နောက်ဆုံးထွက်ဆိုချက်မှာ သာမဏေများကို ရွာသွားတွင် ဒုကုဋ်တင် ရင်စည်း စေခြင်းသည် ပါဠိ အဋ္ဌကထာ ကျမ်းဂန်လာ မရှိပေ။
တစ်ဦးကို တစ်ဦး အတုအပ ကျင့်စေမိသည်သာ ဖြစ်သည်၊ နောင် ပါဠိ အဋ္ဌကထာ ကျမ်းဂန်နှင့်အညီ ဝတ်ရုံပါမည် ဟုဝန်ခံကြ၏။
ဤသို့ ထွက်ဆိုသည့်အတိုင်း မှတ်သား၍ ဘုရင်မင်းမြတ်ထံ တင်သွင်းလျောက်ထားကြရာ ဆရာတော်တို့သည် တညီတညွတ် ဖြေင့်မတ်စွာ ဝန်ချ ဝန်ခံ ပြုကြသည်မှာ ကိုယ်အမှုကို ကိုယ်ပင် စီရင်သည့် အရာဖြစ်တော့သည်၊ အထူးစီရင်ဖွယ်မရှိပြီ၊ ပရိမဏ္ဍလ၊ သုပ္ပဋိစ္တန္န ဖြစ်အောင် သာမဏေများကို ရွာသွား ရွာဝင် ဝတ်ရုံကြစေ ဟု အမိန့်တော်ရှိသည်အတိုင်း အညီအညွတ် ကျင့်ဆောင်ကြလေသည်။
အလောင်းမင်းတရား မင်းကြီး၏ ဆရာ သံဃရာဇာဟောင်း အတုလယသ ဆရာတော်က မိမိ၏ အယူဝါဒ ဖြစ်သော ဒုကုဋ်တင် ရင်စည်း အကျင့်သာ အပ်ကြောင်း ကျမ်းဂန် ရှိကြောင်း စာရေး၍ တကာများမှ တဆင့် ရွှေနားတော် တင်သွင်း ပြန်သဖြင့်၊ ၎င်းဆရာတော်ကို ပင့်၍ သုဓမ္မာ သဘင်ဝယ် “ဝိနယ ဥဗ္ဗိနယ စကားဆိုကြစေ၊ မှန်ရာကို ငါလိုက်တော်မူမည်” ဟု အမိန့်ရှိသဖြင့် သုဓမ္မာသဘင်ဝယ် ပြောဆိုစေရာ ပါဠိ အဋ္ဌကထာ ဋီကာ လာရှိသည်ကို မဆိုမပြောနိုင်ဘဲ၊ စူဠဂဏ္ဍိလာကျမ်းလာ စီဝရဥရဗန္ဓနာ ကိုသာ ပြောဆိုလေသော် တပိဋကာလင်္ကာရ ဗားကရာဆရာတော် မောင်းထောင်းကြီးဆရာတော် စသော မထေရ်တို့က “ငါရှင့် နှစ်သက်မြတ်နိုးလှသော စူဠဂဏ္ဍိလာကျမ်းတွင် ပဥ္ဇင်းခံရာ ကမ္မဝါစာ ဆရာတို့သည် ပေစာကို မကြည့်ဘဲ နှုတ်လွတ် ရွတ်မှသာ ကံမြောက်သည်” ဟု ဆို၏၊ “ငါရှင့်ကို ပဥ္ဇင်းခံသောဆရာတို့သည် ပေစာကို ကြည့်၍ ရွတ်ကြသလော၊ နှုတ်လွတ်ရွတ်ဆိုသလော” ဟုမေးမြန်းရာ မိန်းမောတွေဝေ၍ မကြံနိုင်အောင် ရှိသောကြောင့် သောင်တင် ရေမကျ စကားကိုသာ ပြောဆိုနေလေသည်။
တဖန် တိပိဋကာလင်္ကာရဆရာတော်က “ဝိနည်း ငါးကျမ်းတွင် ဖျင် တနံကို ဒုကုဋ်တင်၍ ရင်ဖွဲ့ စည်းပြီးလျင် တဘက်လက်ကတော့ တင်နှင့် သွားအပ်ကြောင်းကို ထုတ်နှုတ်၍ ဆိုတော်မူပါ”” ဟုလျောက်ထား မေးမြန်းပါသော်လည်း ဆိုစရာမရှိ ငုံးတိတိ ငေးမှိုင်လျက် နေချေသော် တုံ ရုံ အဆုံးဖြတ်တွင် အကျယ် ပြဆိုထားသည့်အတိုင်း ပါဠိ အဋ္ဌကထာ အာဂမယုတ္တိ တကွပြောဆိုကြလေသည်။
၎င်းအလုံးစုံကို ရွှေနားတော် ကြားတော်မူလျှင် “အတုလယသဆရာတော်သည် ဝိနည်း ငါးကျမ်းကို ပစ်ပါယ်၍ အာစရိဝါဒ အတ္တနောမတိ မျှဖြင့် ကျင့်ဆောင်သော အလဇ္ဇီပုဂ္ဂိုလ်ပင်ဖြစ်သည်၊ သူမှတပါးသော အာစရိယဝါဒ အယူရှိကြသော ပုဂ္ဂိုလ်များက ကံကြီး ကံငယ် မစပ်ယှပ်ဘဲ ကြဉ်ဖယ်ထားခြင်း၏ အကြောင်း ထပ်လာင်း၍ မေးကြဦး” ဟုမိန့်ဆိုချက်ကို ဦးထိပ်ပန်ဆင်ရသော အမတ်ကြီးတို့သည် မေးမြန်း စိစစ်ကြပြန်ရာ “ခမည်းတော် အလောင်းမင်းတရား လက်ထက် ရာဇဝလ္လဘ သံဃရာဇာ မင်းဆရာဖြစ်သည့် အလျောက် လူမှုရေးရာ ကိစ္စများကို ဝင်ရောက် ဆုံးဖြတ်သဖြင့် ကြေး ငွေ ကုန်ကျခြင်း ရာဇဝတ် ပြစ်ဒဏ် ခံရခြင်း စသော အကြောင်းတို့ကြောင့် မပေါင်း မယှက် ထားပေသည်” ဟု ဆိုကြ၍၊ အတုလယသ ဖြတ်ထုံး အစောင်စောင်ကို တင်ပြ ဆက်သွင်းကြရာ၊ လူပညာရှိ သုခမိန် မှုမတ်များက သည့်အတိုင်း မှန်လျှင် တရားလက်လွတ် သီလမရှိ ဖြစ်ချေသည် ဟု သံတော်ဦးတင်ကြရာ “အတုလယသ ပုဂ္ဂိုလ်သည် သာသနာတော်၏ ဘေးရန် ဆူးငြောင့် ပြုကျင့်၍ နေသောသူဖြစ်သည်၊ ထင်ရှားအောင် လူဝတ်လဲ၍ မောင်းကြော်ပြီးမှ မိမိရပ်ရွာသို့ နှင်ထုတ်လေ” ဟု အမိန့်တော် ချမှတ်သည့်အတိုင်း နှင့်ထုတ်လိုက်လေသည်။
ထိုအခါမှ စ၍ အလဇ္ဇီ ဒုဿီလတို့၏ အလေ့ အကျင့်ဆိုး တို့သည် မြန်မာပြည်တွင် ပျောက်ကွယ်ကြလေသည်။
ဒေါက်တာကုသလ(ကိုးကတ္တား)ရေးသည့် (http://phayagyitaik.blogspot.com) Category:ဂိုဏ်းများ။
ခိုင်သင်းကြည် (၁၉၇၂-) သည် မြန်မာလူမျိုး သရုပ်ဆောင်ဖြစ်သည်။